Deg tezrawt-agi negmer-d 14 n tmucuha sɣur tilawin n temnaḍt n Buzgan, imi neẓra d akken yal tamacahut tesԑa azal meqqren, deg-s ad yelmed umseflid ayen ur yessin ara yakan, llant tid ɣezifen, llant tid meẓiyen, akken llant tlemmasin, llant tid anda ara d-yecmumeḥ ugrud, ttrebga, lefhama, yal tamsirt yellan di tudert n umdan tella daxel n tmucuha, ɣef waya nga agzul i tmucuha n wammud.